โรงเรียนสีดาวิทยา

โรงเรียนสีดาวิทยา (อักษรย่อ: ส.ว., S.W.) เป็นโรงเรียนมัธยมประจำอำเภอสีดา จังหวัดนครราชสีมา ตั้งอยู่เลขที่ 112 หมู่ 1 ถนนทางหลวง 202 สีดา-ชัยภูมิ ตำบลโพนทอง อำเภอสีดา จังหวัดนครราชสีมา โดยปัจจุบันมีผู้อำนวยการโรงเรียน คือ นายปรีชา ไค่นุ่นสิงห์
ประวัติโรงเรียน.
โรงเรียนสีดาวิทยาเดิมชื่อโรงเรียนโพนทองวิทยาผู้ริเริ่มก่อตั้งโรงเรียนคือ นายเท็ง เตียประพงษ์ อดีตกำนันตำบลโพนทอง นายบุญ บุญวีรบุตร อดีตครูใหญ่โรงเรียนบ้านโนนสัง และ นายปิ่น ดวงเพชรแสง อดีตครูใหญ่โรงเรียนบ้านงิ้วมีแรงบันดาลใจ คือ ชุมชนเล็งเห็นความสำคัญของการศึกษาของบุตรหลานในระดับที่สูงขึ้น การเดินทางของบุตรหลานที่ไปเรียนต่อยากลำบากและระยะทางไกลและเกิดอุบัติเหตุในการเดินทางของบุตรหลานที่ไปเรียนบ่อยครั้ง
ในปี พ.ศ. 2517 นายเท็ง เตียประพงษ์ กำนันตำบลโพนทองในขณะนั้นร่วมกับคณะกรรมการท้องถิ่นประชุมชี้แจงชุมชนเพื่อขอความร่วมมือและรับบริจาคจากชุมชมผู้ปกครองและหน่วยงานต่าง ๆ ได้เงินรวมทั้งสิ้น 45,000 บาท ซึ่งได้นำไปซื้อที่ดินในการก่อสร้างโรงเรียนจำนวน 30 ไร่ต่อมาคณะผู้ก่อตั้งโรงเรียนและชุมชนได้ร่วมกันพัฒนาพื้นที่เพื่อสร้างเป็นอาคารชั่วคราวจำนวน 1 หลังในปลายปี พ.ศ. 2517 และได้ทำหนังสือขอจัดตั้งโรงเรียนกรมสามัญศึกษาแต่ไม่ได้รับการอนุมัติในปี พ.ศ. 2522 คณะผู้ก่อตั้งชุดเดิมได้ดำเนินการขอจัดตั้งโรงเรียนอีกครั้งซึ่งมีการเตรียมรายละเอียดและความพร้อมด้านต่าง ๆ เป็นอย่างดีโดยมี นายยศ อินทรโกมาลสุต อดีตสมาชิกสภาผู้แทนราษฎรจังหวัดนครราชสีมาให้การสนับสนุน 
กระทรวงศึกษาธิการมีมติเห็นชอบให้ก่อตั้งโรงเรียนสังกัดกรมสามัญศึกษาประจำตำบล ตำบลโพนทอง อำเภอบัวใหญ่ จ.นครราชสีมา โดยใช้ชื่อว่า โรงเรียนโพนทองวิทยา ตั้งแต่วันที่ 11 เมษายน 2522 เป็นต้นมาแต่ในปีดังกล่าวยังไม่สามารถรับนักเรียนได้ทันจึงเลื่อนไปเปิดรับนักเรียนในปีการศึกษา 2523 โดยมี นายธวัชชัย สีสิมมา ดำรงตำแหน่งครูใหญ่คนแรกเมื่อวันที่ 1 เมษายน 2523 และเปิดสอนในระดับชั้น ม.ปลาย เมื่อ พ.ศ. 2534
ต่อมาชุมชนที่ตั้งโรงเรียนได้ขยายความเจริญมากขึ้นจนได้ยกฐานะของตำบลสีดา ตำบลโพนทอง ตำบลโนนประดู่ ตำบลสามเมืองและตำบลหนองตาดใหญ่เป็นกิ่งอำเภอสีดาแยกออกจากอำเภอบัวใหญ่คณะกรรมการการศึกษาขั้นพื้นฐานมีมติเห็นชอบที่จะให้เปลี่ยนชื่อของโรงเรียนให้สอดคล้องกับชื่ออำเภอเป็นโรงเรียนสีดาวิทยาตั้งแต่ 14 ธันวาคม 2543 จนถึงปัจจุบัน
คติธรรมของโรงเรียน.
"สุวิชาโน ภวํ โหติ" หมายความว่า ผู้รู้ย่อมเป็นผู้เจริญ
คำขวัญประจำโรงเรียน.
"สามัคคี มีวินัย น้ำใจอดทน หมั่นฝึกฝนวิชา" สามัคคี หมายถึง ความร่วมมือร่วมใจที่จะกระทำสิ่งต่าง ๆ ให้บรรลุผลสำเร็จและเกิดประสิทธิผล มีวินัย หมายถึง การประพฤติปฏิบัติตนให้อยู่ในระเบียบ ประเภณีอันดีงามของสังคม ยับยั้งใจให้ประพฤติตนไปในทางชั่วร้ายหรือเสื่อมเสีย น้ำใจอดทน หมายถึง ความอดทนที่จะต่อสู้อุปสรรคนานับประการ หมั่นฝึกฝนวิชา หมายถึง การกระทำข่มใจตนเองให้ตั่งมั่นอย่างแน่วแน่ในการเรียนอย่างสม่ำเสมอไม่มีบกพร่อง
ที่ตั้งสถานศึกษา.
โรงเรียนสีดาวิทยาตั้งอยู่เลขที่ 112 หมู่ 1 ถนนทางหลวง 202 สีดา-ชัยภูมิ ตำบลโพนทอง อำเภอสีดา จังหวัดนครราชสีมา โทรศัพท์และโทรสาร 044-329-034  มีพื้นที่ 31 ไร่ 3 งาน 19 ตารางวา ทิศเหนือ ติดกับเขตพื้นที่อำเภอบัวลาย และอำเภอประทายบางส่วน ทิศใต้ ติดกับพื้นที่อำเภอโนนแดง ทิศตะวันออก ติดกับพื้นที่อำเภอประทาย ทิศตะวันตก ติดกับพื้นที่อำเภอบัวใหญ่
สิ่งปลูกสร้าง.
อาคาร 5 เป็นอาคารสูง 4 ชั้น ประกอบด้วยกลุ่มสาระฯ ภาษาต่างประเทศ/คอมพิวเตอร์, อาคารกลุ่มสาระฯ วิทยาศาสตร์ เป็นอาคารสูง 2 ชั้น ประกอบด้วย ห้องสมุด/โรงเรียนธนาคาร/สภานักเรียนและกลุ่มสาระฯ วิทยาศาสตร์, อาคารโดมเอนกประสงค์ เป็นอาคารโดมเอนกประสงค์ของโรงเรียน, อาคาร 1 เป็นอาคารสูง 3 ชั้น ประกอบด้วยกลุ่มสาระฯ ภาษาไทย/ห้องดนตรี, สระน้ำ เป็นสระน้ำของโรงเรียน, อาคาร 7 เป็นอาคารสูง 4 ชั้น ประกอบด้วยกลุ่มสาระฯ สังคมศึกษา/กลุ่มสาระคณิตศาสตร์/ห้องนาฏศิลป์/ศิลปะ, หอประชุม เป็นหอประชุมของโรงเรียนและเป็นสนามฝึกปันจักสีลัต, ห้องกิจการนักเรียน เป็นห้องกิจการนักเรียน/กลุ่มงานบริหารงานทั่วไป/ฝ่ายส่งเสริมการศึกษา, อาคารกลุ่มสาระการงานอาชีพ เป็นอาคารของกลุ่มสาระการงานอาชีพติดกับห้องกิจการนักเรียน, ศาลาสนามกีฬา เป็นศาลาสนามกีฬาของโรงเรียน, สนามฟุตบอล ใช้ในงานต่าง ๆ ของโรงเรียน, โรงอาหาร เป็นโรงอาหารแห่งใหม่ของโรงเรียน, บ้านพักครู มีจำนวน 10 หลัง, ห้องน้ำนักเรียนชาย อยู่ติดกับห้องน้ำนักเรียนหญิง, ห้องน้ำนักเรียนหญิง อยู่ติดกับห้องน้ำของนักเรียนชาย, อาคารประชาสัมพันธ์ เป็นอาคารประชาสัมพันธ์ของโรงเรียน, ร้านค้าสวัสดิการ เป็นร้านค้าของโรงเรียนขายสินค้าต่าง ๆ, ร้านจำหน่ายน้ำดื่ม/เครื่องดื่ม จำหน่ายน้ำและเครื่องดื่มของโรงเรียน, ป้อมยาม/ห้องพักเวรยามครูชาย อยู่ติดกับโรงจอดรถจักรยานยนต์, โรงจอดรถจักรยานยนต์ เป็นโรงจอดรถจักรยานยนต์ของนักเรียน, เสาธง/ลานกีฬา เป็นลานกีฬาของโรงเรียน, สนามฟุตซอล เป็นสนามฟุตซอลของโรงเรียน, อาคารพลศึกษา/สนามเปตอง อยู่ติดกับสนามฟุตบอล.
ลักษณะของชุมชน.
อำเภอสีดา อยู่ห่างจากจังหวัดนครราชสีมา ไปทางทิศเหนือ ระยะทางประมาณ 87 กิโลเมตร มีพื้นที่ทั้งหมด 157.06 ตารางกิโลเมตร (98,100 ไร่) พื้นที่ส่วนใหญ่เป็นพื้นราบและมีความลาดเอียงไปทางด้านทิศตะวันออกเฉียงใต้ มีประชากรรวม 24,144 คน เป็นชาย 12,058 คน เป็นหญิง 12,086 คน ส่วนใหญ่ประกอบอาชีพการเกษตร คือ ทำนา รายได้เฉลี่ยต่อคนต่อปี จำนวน 44,163 บาท (ข้อมูล จปฐ. ปี 2551) ผลผลิตที่สำคัญและมีชื่อเสียง ผ้าไหม เสื่อกก ขนมไทยโบราณ เช่น ขนมดอกจอก ข้าวแตนสมุนไพร ข้าวเกรียบ 3 รส ทองม้วน กล้วยฉาบและมะยมเชื่อม สถานที่สำคัญ คือ ชุมชนโบราณบ้านสีดา-โนนเมือง วัดพระปรางค์สีดา วัดบ่อไก่แก้ว-บ้านดอนโก่ย หมู่บ้านโฮมสเตย์-บ้านหนองไข่เหี้ย ศิลปวัฒนธรรมประจำท้องถิ่นคือ ประเพณีแห่ช้างบ่อไก่แก้ว เพลงโคราช โปงลาง
ทำเนียบผู้บริหาร.
! ลำดับ !! ชื่อผู้บริหาร !! ตำแหน่ง !! ปี พ.ศ.